ড্যারেন ব্র্যাভো

ড্যারেন মাইকেল ব্র্যাভো (ইংরেজি: Dwayne Michael Bravo; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা। অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই। ত্রিনিদাদ ও টোবাগো দলের অনূর্ধ্ব-১৯ পর্যায়ের ক্রিকেট খেলার পর জানুয়ারি, ২০০৭ সালে গায়ানার বিপক্ষে একদিনের ক্রিকেটে অভিষেক ঘটে ব্র্যাভো’র। খেলায় তিনি মাত্র সাত রান করেন। তিনদিন পর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন। এরপর ২০০৬-০৭ মৌসুমে কোন খেলায় অংশগ্রহণ করেননি। এরপর তিনি অনূর্ধ্ব-১৯ দলে ফিরে আসেন ও টিসিএল অনূর্ধ্ব-১৯ চ্যালেঞ্জে অংশ নিয়ে প্রতিযোগিতার শীর্ষস্থানীয় রান সংগ্রহকারী বনে যান। ৫৯.৮৫ রান গড়ে তিনি পাঁচ খেলায় মোট ৪১৯ রান সংগ্রহ করেন। জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬। ২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান। Bravo, Pollard slam 100s ওয়েব্যাক মেশিনে আর্কাইভকৃত ৮ জুন ২০০৯ তারিখে, Trinidad Express, retrieved on 28 June 2009 Darren ready for challenge ওয়েব্যাক মেশিনে আর্কাইভকৃত ২৬ জুন ২০০৯ তারিখে, Trinidad Express, retrieved on 28 June 2009 Captains impressed with Darren Bravo, Cricinfo, retrieved on 28 June 2009 "সংরক্ষণাগারভুক্ত অনুলিপি"। ২০১১-১২-২২ তারিখে মূল থেকে আর্কাইভ করা। সংগ্রহের তারিখ ২০১৩-১১-২৬।  Trinidad and Tobago v Guyana, KFC Cup 2006/07, CricketArchive, retrieved on 28 June 2009 Player Oracle: DM Bravo, CricketArchive, retrieved on 28 June 2009 Batting and Fielding in TCL Group West Indies Under-19 Challenge 2007, CricketArchive, retrieved on 28 June 2009 Darren Bravo included for first two ODIs, Cricinfo, retrieved on 28 June 2009 India in West Indies ODI Series - 1st ODI, commentary, Cricinfo, retrieved on 28 June 2009 Records / Pakistan in West Indies Test Series, 2011 / Most runs, Cricinfo, retrieved on 17 May 2012 f53438 t2010 Bangladesh v West Indies: West Indies in Bangladesh 2011/12 (1st Test), CricketArchive, retrieved 17 May 2012 Siddhartha Talya, Bishoo spins West Indies to series win, Cricinfo, 2 November 2011, retrieved 17 May 2012 f53463 t2012 Bangladesh v West Indies: West Indies in Bangladesh 2011/12 (2nd Test), CricketArchive, retrieved 17 May 2012 মারলন স্যামুয়েলস শিবনারায়ণ চন্দরপল ওয়েস্ট ইন্ডিজ ক্রিকেট দল ইএসপিএনক্রিকইনফোতে ড্যারেন ব্র্যাভো (ইংরেজি) ক্রিকেটআর্কাইভে ড্যারেন ব্র্যাভো (সদস্যতা প্রয়োজনীয়) (ইংরেজি)